Document ID: 31998R0575

KOMMISSIONENS FORORDNING (EF) Nr. 575/98 af 12. marts 1998 om udstedelse af importlicenser for ris og brudris i forbindelse med ansøgninger, der er indgivet efter artikel 2, stk. 2, i forordning (EF) nr. 327/98 (supplerende tranche i januar 1998)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 327/98 af 10. februar 1998 om åbning og forvaltning af visse toldkontingenter for indførsel af ris og brudris (1), særlig artikel 5, stk. 2, og
ud fra følgende betragtninger:
I artikel 2, stk. 2, i forordning (EF) nr. 327/98 er der fastsat åbning af en supplerende tranche for udstedelse af importlicenser for januar 1998; ansøgninger om importlicenser for denne supplerende tranche indgives i løbet af de første ti arbejdsdage efter ikrafttrædelsen af forordning (EF) nr. 327/98;
efter artikel 5, stk. 2, i forordning (EF) nr. 327/98 skal Kommissionen senest ti dage fra den sidste dag for fristen for indgivelse af oplysninger fra medlemsstaten beslutte, i hvilket omfang de indgivne ansøgninger kan tages til følge, og fastsætte, hvilke mængder der er disponible for den følgende tranche;
en gennemgang af de mængder, som der blev indgivet ansøgninger for, viser, at der bør udstedes licenser for de ansøgte mængder, der alt efter tilfældet multipliceres med en nedsættelsesprocentsats efter bestemmelserne i bilaget til nærværende forordning -
UDSTEDT FØLGENDE FORORDNING:
Artikel 1
1. For de ansøgninger om importlicenser for ris og brudris, der er indgivet efter artikel 2, stk. 2, i forordning (EF) nr. 327/98 og meddelt Kommissionen, udstedes der licenser for de mængder, der er anført i ansøgningerne, og som, alt efter tilfældet, multipliceres med nedsættelsesprocentsatserne i bilaget.
2. De mængder, der er disponible for den følgende tranche, er fastsat i bilaget.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. marts 1998.

Labels: 3
17
5